Hawker Danecock

Hawker Danecock merupakan pesawat biplan yang telah dibangunkan berdasarkan model pesawat Hawker Woodcock untuk perkhidmatan tentera udara dan tentera laut Denmark.

Reka bentuk dan pembangunan 
Pada tahun 1925, Kerajaan Denmark memaklumkan kepada syarikat Hawker bahawa mereka akan menempah tiga pesawat yang serupa dengan Woodcock tetapi dengan penambahbaikan tertentu. Jururekanya  Sydney Camm membuat perubahan kecil pada bahagian sayap dan kokpit. Berbanding dengan pesawat Woodcock II, Danecock mempunyai sayap rentang yang tidak sama, fiuslaj yang sedikit panjang, dikuasakan oleh enjin Armstrong Siddeley Jaguar IV 385 hp (287 kW) dan persenjataan dua Mesingan Madsen  . Pesawat pertama diterbangkan pada 18 Disember 1925 oleh George Bulman dengan ketiga-tiga pesawat diserahkan pada Februari 1926.

Sejarah operasi 
Selepas menerima pesawat buatan Hawker, Denmark telah memperolehi lesen untuk mengeluarkan lebih banyak Danecock. Versi ini, dinamakan Dankok, dibina pada tahun 1927 di Limbungan Tentera Laut Diraja Denmark ( Orlogsvaerftet ) sebagai Orlogsvaerftet LBII .  Sebanyak 12 buah lagi telah dihasilkan. Sebuah pesawat (binaan Hawker) memecahkan rekod ketinggian Scandinavia, mencapai 28,208 kaki (8,598 m). The Danecock/Dankok berkhidmat sehingga pertengahan 1930-an apabila mereka digantikan oleh Hawker Nimrods . Contoh Dankok masih wujud di Muzium Copenhagen sehingga kini.

Pengendali 

 

 Perkhidmatan Udara Tentera Denmark ( Hærens Flyvertropper )
 Perkhidmatan Udara Tentera Laut Denmark ( Marinens Flyvevæsen )

Spesifikasi

Lihat juga

Rujukan 
 

Pesawat Hawker